Πολπέτες κατσιατόρε
Οι πολπέτες κατσιατόρε, είναι μελωμένοι κεφτέδες σε σάλτσα από δεντρολίβανο, με μοσχαρίσιο κιμά, σκόρδο και πεκορίνο.
500 γρ. μοσχαρίσιος κιμάς, από ελιά, 3 κουτ. σούπας ψιλοκομμένος μαϊντανός, 2 σκελίδες σκόρδο, πολύ ψιλοκομμένες, 1 αυγό, 30 γρ. πεκορίνο Ρομάνο, τριμμένο, 2 φέτες μπαγιάτικο ψωμί, χωρίς την κόρα, μουλιασμένο σε λίγο φρέσκο γάλα (περίπου 1 φλιτζ. τσαγιού) και στυμμένο, 3-4 κουτ. σούπας αλεύρι, για το αλεύρωμα των κεφτέδων, 1 φλιτζ. τσαγιού λευκό, ξηρό κρασί, 1/2 κουτ. γλυκού δεντρολίβανο ξερό, καλά κοπανισμένο, 60 ml ελαιόλαδο, αλάτι, φρεσκοτριμμένο πιπέρι
Για να φτιάξουμε τις πολπέτες κατσιατόρε ξεκινάμε, ζυμώνοντας σε ένα μπολ τον κιμά με τον μαϊντανό, τη 1 σκελίδα σκόρδο, το αυγό, το πεκορίνο, το ψωμί και αλατοπίπερο. Πλάθουμε κεφτεδάκια σε μέγεθος καρυδιού και τα πασπαλίζουμε με το αλεύρι, ώστε να καλυφθούν καλά.Ζεσταίνουμε το λάδι σε μεγάλο τηγάνι και τηγανίζουμε τις πολπέτες σε μέτρια φωτιά, γυρίζοντάς τες, μέχρι να ροδίσουν ομοιόμορφα.Σβήνουμε με το κρασί, δυναμώνουμε τη φωτιά και μαγειρεύουμε για 1-2 λεπτά, ώστε να εξατμιστεί το αλκοόλ. Προσθέτουμε το υπόλοιπο σκόρδο και το δεντρολίβανο και νερό που να φτάνει μέχρι τη μέση των κεφτέδων. Σκεπάζουμε με καπάκι, χαμηλώνουμε τη φωτιά και σιγομαγειρεύουμε για 10-15 λεπτά, σείοντας πότε πότε το τηγάνι. Δεν ανακατεύουμε, για να μη διαλυθούν οι πολπέτες.Σερβίρουμε τις πολπέτες κατσιατόρε ζεστές.
Αυγά,Μοσχαρίσιος κιμάς,Τυρί,Ιταλική Κουζίνα